| **มาตรการในภาคการเกษตร และอาหาร เพื่อแก้ไขปัญหาและบรรเทาผลกระทบจากการแพร่ระบาดของ COVID-19 ของไทย** |
| --- |
| **หน่วยงาน** | **มาตรการ** |
| อก. | กรมส่งเสริมอุตสาหกรรม (**กสอ.**)จัดสรรงบประมาณ 150 ล้านบาท สำหรับมาตรการช่วยเหลือและฟื้นฟูภาคอุตสาหกรรม 4 กลุ่มเป้าหมาย ภายใต้แนวคิด “ปรับตัวให้ถูกทางอย่างยั่งยืน” ภายในระเวลา 90 วัน จะช่วยเพิ่มมูลค่าทางเศรษฐกิจได้กว่า 448 ล้านบาท โดยกลุ่มเป้าหมาย ประกอบด้วย 1. ผู้ประกอบการและบุคลากรภาคอุตสาหกรรม โดยเสริมองค์ความรู้เพื่อเพิ่มขีดความสามารถในการแข่งขัน 2. ชุมชนและวิสาหกิจชุมชน โดยการพัฒนาชุมชน/วิสาหกิจชุมชนในท้องถิ่นเชื่อมโยงเทคโนโลยีกับการท่องเที่ยว 3. **เกษตรกร**  ธุรกิจเกษตร โดยพัฒนาทักษะการบริหารจัดการอุตสาหกรรม 4. ประชาชน แรงงานและบัณฑิตจบใหม่ ด้วยการปรับเพิ่มการสร้างทักษะใหม่ และสร้างโอกาสทางอาชีพอิสระสู่การเป็นผู้ประกอบการ  สำหรับเกษตรเกษตรกรและธุรกิจเกษตร เน้นการพัฒนาทักษะการบริหารจัดการอุตสาหกรรม (Industrialization) ลดความเสี่ยงในการประกอบอาชีพเชิงเดี่ยว ยกระดับชุมชนและสร้างรายได้ในท้องถิ่น พัฒนาทักษะการค้าออนไลน์ เพื่อเพิ่มโอกาสทางการค้าและสร้างรายได้ให้กับภาคการเกษตร การขยายผลงานวิจัยด้านการพัฒนาผลิตภัณฑ์ใหม่ต่อยอด และเพิ่มมูลค่าให้กับสินค้าเกษตรแปรรูปที่สอดคล้องกับความต้องการของตลาด คาดว่าจะสร้างมูลค่าเพิ่มของผลิตภัณฑ์ลดต้นทุนการผลิตของ SMEs ยอดขายและรายได้เพิ่มขึ้นรวมกว่า 78 ล้านบาท |

กองสนเทศเศรษฐกิจ

กรมเศรษฐกิจระหว่างประเทศ

สถานะวันที่ 22 พ.ค. 2563